Henriikka

Henriikka ja Henrika ovat naisen etunimiä, Henrik-nimen naispuolisia vastineita. Henriikka on nimen suomenkielinen muoto, useissa muissa kielissä on käytössä muoto Henrika tai Henrica. Henriikan nimipäivä on Suomessa suomenkielisessä kalenterissa 19. tammikuuta samoin kuin Henrikinkin, ja sama päivä on myös suomenruotsalaisessa kalenterissa Henrikan nimipäivä. Ennen vuotta 2010 Henriikan nimipäivä oli päivää myöhemmin, 20. tammikuuta.

Suomessa nimi Henriikka on 1900-luvun alusta vuoden 2019 loppuun mennessä annettu 6 269 ja Henrika 1 537 henkilölle, jotka kaikki ovat naisia. Nimestä ovat kehittyneet etunimet Henna, Henni ja Riikka.

Tunnettuja Henriikkoja ja Henrikoja 
 Henriikka Harinen, suomalainen pesäpalloilija
 Henriikka Hietaniemi, suomalainen taitoluistelija
 Henriikka Könönen, suomalainen seiväshyppääjä
 Henriikka Parpala, suomalainen pituushyppääjä
 Henriikka Rönkkönen, suomalainen kirjailija ja bloginpitäjä
 Henriikka Salo, suomalainen näyttelijä
 Henriikka Tavi, suomalainen kirjailija
 Henriikka Vähäuski, suomalainen koripalloilija
 Henrika Andersson, suomalainen näyttelijä
 Henrika Wilhelmina Bähr, Mimmi Bähr, suomalainen keksijä ja kaunokirjoitustaidon kehittäjä
 Henrika "Henriette" Leijel, ruotsalais-suomalainen pianisti
 Henrika Maikola, suomalainen salibandyn pelaaja
 Henrika Parviainen, suomalainen kilpakävelijä 
 Henrika Ringbom, suomalainen kirjailija
 Henrika Tandefelt, suomalainen historiantutkija

Lähteet

Etunimet